《朱子深招同朱贞吉游爽台》
明代·黎民表

疏才曾忝侍长杨，敢谓交游尽老苍。千里思君来竹径，几回明月梦西堂。

风前桂棹閒相并，雨后青松湿不妨。却叹陈琳今卧病，谁能题札寄清漳。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。